6.9.2022
EL
Επίσημη Εφημερίδα της Ευρωπαϊκής Ένωσης
C 342/19 Τρίτη 15 Φεβρουαρίου 2022
ανακοίνωσε η πρόεδρος της Επιτροπής στην επιστολή προθέσεων της ομιλίας για την κατάσταση της Ένωσης το 2021· καλεί το Συμβούλιο να εγκρίνει ταχέως τις εν λόγω προτάσεις, ώστε να τεθούν σε ισχύ από το 2023 και μετά· καλεί τα κράτη μέλη να εξετάσουν το ενδεχόμενο να υποστηρίξουν παρόμοιες διεθνείς συμφωνίες για άλλους τύπους κατάλληλων φόρων·
Συστάσεις και τομείς που χρειάζονται μεταρρύθμιση 17. επισημαίνει ότι, σε τομείς μεγάλης σημασίας για τη λειτουργία της ενιαίας αγοράς, όπως η φορολογία και η Ένωση Κεφαλαιαγορών, απαιτείται μεγαλύτερη εναρμόνιση είτε μέσω καλύτερου συντονισμού των κρατών μελών είτε μέσω ανάληψης δράσης σε επίπεδο ΕΕ· 18. τονίζει ότι τα κράτη μέλη εξακολουθούν να χρησιμοποιούν διάφορα κριτήρια για τον καθορισμό του καθεστώτος φορολογικής κατοικίας, γεγονός το οποίο δημιουργεί κίνδυνο διπλής φορολόγησης ή διπλής μη φορολόγησης· υπενθυμίζει, εν προκειμένω, τις πρωτοβουλίες που περιγράφονται στο σχέδιο δράσης της Επιτροπής του Ιουλίου 2020 που αποσκοπεί στην υποβολή νομοθετικής πρότασης έως το 2022 ή το 2023, για να διευκρινιστεί πού πρέπει να θεωρείται ότι βρίσκεται η φορολογική κατοικία των φορολογουμένων που δραστηριοποιούνται σε διασυνοριακό επίπεδο στην ΕΕ· προσβλέπει στην πρόταση αυτή που θα πρέπει να αποσκοπεί να διασφαλίσει τον πιο συνεπή προσδιορισμό της φορολογικής κατοικίας στην ενιαία αγορά· 19. σημειώνει ότι η ψηφιοποίηση και η μεγάλη εξάρτηση από άυλα στοιχεία ενεργητικού που θέτουν προκλήσεις για το ισχύον φορολογικό σύστημα, απαιτούν υψηλό βαθμό συντονισμού των πολιτικών και εναρμόνισης για να δημιουργηθούν ίσοι όροι ανταγωνισμού και να διασφαλιστεί ότι οι ψηφιακές εταιρείες συμβάλλουν δίκαια στις κοινωνίες όπου δραστηριοποιούνται· σημειώνει το γεγονός ότι ορισμένα κράτη μέλη προχώρησαν στην καθιέρωση εθνικών ψηφιακών φόρων παρά τις εν εξελίξει διαπραγματεύσεις σε επίπεδο ΕΕ και ΟΟΣΑ· σημειώνει ότι αυτό είχε θετικό αντίκτυπο στη διεθνή συζήτηση· τονίζει ότι, αφότου εφαρμοστεί μια αποτελεσματική διεθνής λύση, θα πρέπει να καταργηθούν σταδιακά αυτά τα εθνικά μέτρα· 20.
υπενθυμίζει ότι η ΕΕ συμφώνησε να εφαρμόσει νέο ίδιο πόρο με βάση ψηφιακή εισφορά ως τρόπο χρηματοδότησης του μέσου ανάκαμψης «Next Generation EU» και καλεί την Επιτροπή να υποβάλει εναλλακτικές προτάσεις που θα είναι συμβατές με τις διεθνείς δεσμεύσεις· 21. εκφράζει τη λύπη του για το γεγονός ότι οι διαφορές στις διαδικασίες παρακράτησης στην πηγή και επιστροφής του παρακρατούμενου στην πηγή φόρου εξακολουθούν να αποτελούν σημαντικό εμπόδιο για την περαιτέρω ολοκλήρωση της Ένωσης Κεφαλαιαγορών· εκφράζει την ικανοποίησή του για την ανακοίνωση της Επιτροπής να προτείνει νομοθετική πρωτοβουλία για τη θέσπιση ενός κοινού, τυποποιημένου συστήματος σε επίπεδο ΕΕ σχετικά με την ελάφρυνση της παρακράτησης φόρου στην πηγή· 22. εκφράζει τη λύπη του για το γεγονός ότι το χρέος των εταιρειών τυγχάνει ευνοϊκότερης φορολογικής μεταχείρισης από το μετοχικό κεφάλαιο, με αποτέλεσμα να προβλέπονται γενναιόδωρες φορολογικές εκπτώσεις επί των πληρωμών τόκων, ενώ το κόστος της χρηματοδότησης μετοχικού κεφαλαίου δεν εκπίπτει με παρόμοιο τρόπο· επισημαίνει το διαρθρωτικό μειονέκτημα που αντιμετωπίζουν οι εταιρείες που βασίζονται σε χρηματοδότηση μετοχικού κεφαλαίου, ιδίως εάν είναι νέες και μικρές εταιρείες με περιορισμένη πρόσβαση σε πιστώσεις· σημειώνει ότι η ευνοϊκή μεταχείριση του χρέους στο μετοχικό κεφάλαιο θα μπορούσε να παρακινήσει τις εταιρείες να αναλάβουν υπερβολικά μεγάλο χρέος· 23. σημειώνει ότι η ευνοϊκή μεταχείριση του χρέους έναντι του μετοχικού κεφαλαίου παρουσιάζει σημαντικές διαφορές μεταξύ των κρατών μελών· σημειώνει το γεγονός ότι ορισμένα κράτη μέλη έχουν θεσπίσει εκπτώσεις φόρου για το μετοχικό κεφάλαιο των εταιρειών, προκειμένου να αντιμετωπίσουν το ζήτημα αυτό· υπενθυμίζει ότι μέρος αυτών των εκπτώσεων φόρου για το μετοχικό κεφάλαιο έχουν χρησιμοποιηθεί ως κενό της φορολογικής νομοθεσίας που επιτρέπει στις πολυεθνικές επιχειρήσεις να εκπίπτουν τεχνητά εθνικούς τόκους· τονίζει ότι θα ήταν προτιμότερη μια κοινή ευρωπαϊκή προσέγγιση προκειμένου να αποφευχθούν στρεβλώσεις στην ενιαία αγορά· 24.
υπενθυμίζει ότι αυτή η ευνοϊκή μεταχείριση μπορεί να αντιμετωπιστεί είτε με τη δημιουργία δυνατότητας για νέα έκπτωση των δαπανών που σχετίζονται με τη χρηματοδότηση με ίδια κεφάλαια είτε με μείωση των δυνατοτήτων έκπτωσης τόκων· υπενθυμίζει την πρόταση του Κοινοβουλίου να περιοριστεί η έκπτωση του υπερβάλλοντος κόστους δανεισμού έως και στο 20 % των κερδών προ τόκων, φόρων, απομείωσης και αποσβέσεων (EBITDA) του φορολογουμένου, ενώ το Συμβούλιο ενέκρινε υψηλότερο όριο έως 30 % (10)· υπενθυμίζει ότι, σύμφωνα με τον ΟΟΣΑ, ένας λόγος 30 % μπορεί να είναι υπερβολικά υψηλός για να συμβάλει αποτελεσματικά στην πρόληψη της διάβρωσης της βάσης και της μετατόπισης των κερδών (11)·
(10) (11)
Θέση του Ευρωπαϊκού Κοινοβουλίου της 8ης Ιουνίου 2016 σχετικά με την πρόταση οδηγίας του Συμβουλίου που αφορά τη θέσπιση κανόνων κατά πρακτικών φοροαποφυγής που επηρεάζουν άμεσα τη λειτουργία της εσωτερικής αγοράς (ΕΕ C 86 της 6.3.2018, σ. 176).
ΟΟΣΑ, Public Discussion Draft — BEPS Action 4: Interest Deductions And Other Financial Payments, 2014.